2 van inbelsentrum verkoop glo kaart-besonderhede | Netwerk24
Deur Petrus Malherbe 23 April 2019 16:35
Kredietkaartbedrog bly algemeen.
Die twee persone, tussen 23 en 29 jaar oud, het na bewering mense se kredietkaartbesonderhede aan misdaadsindikate gesmous.
Die polisie se spesiale ondersoekeenheid het hulle verlede Woensdag by die inbelsentrum in die Kaapse voorstad Goodwood in hegtenis geneem.
Luidens ’n verklaring het die twee werknemers die kredietkaartbesonderhede aan die sindikate verskaf waarná vervalste kredietkaarte geskep en aankope daarmee gemaak is.
Meer as R95 000 is só tussen 1 Maart en 9 April vanjaar gespandeer, sê die Valke.
Die verdagtes het glo toegang tot die kredietkaartbesonderhede gekry tydens die gewone omgang van hul werk.
Hulle verskyn vandeesweek in die landdroshof in Goodwood.
Meer oor: Valke
Bedrog met gesteelde bankkaarte styg met 422%